**Tallinna Mustamäe Gümnaasium,**

**HOOLEKOGU KOOSOLEKU PROTOKOLL 27.01.2025**

Koosoleku algus 17.30, lõpp 19.30

Toimumiskoht: Tallinna Mustamäe Gümnaasium, aadressil Keskuse 18, Tallinn

Koosolekul osalejad:

Marika Randma

Liis Hendrikson

Merli Reidolf

Marjaana Ivanov

Olavi Rea

Viktoria Gudkova

Meelis Rum

Mari Klukas

Anett Kuris

Päevakord:

1. **Kooli eelarve täitmisest ja väljakutsetest 2024/25. õa ja investeeringute vajadus uuel majandusaastal**

Eesti keelsele õppe raha, mis on eraldi seoses eestikeelsele õppele üleminekuga koolidele eraldatud on kasutatud 100%. Selle eest tasuti eesti keele õpetajate, kes annavad tunde sisserännanutele, põhipalka. Lisatasusid koolis eestikeelsele õppele üleminekuga ei maksta.

Toitlustuseks ettenähtud rahad on samuti 100% kasutatud.

Kultuuriranitsa rahadesse jäi väike jääk, mille saab üle kanda 2025. aastasse.

Huvihariduse vahendid on samuti täies ulatuses kasutatud.

Eelmisel aastal vahetati mööbel täies ulatuses ühes esimese korruse klassiruumis ja toolid geograafia klassis.

Samuti on vahetatud enamus kriiditahvlitest valgete markertahvlite vastu.

Katusele tehti avariiremont.

Eelkooli ja pikapäevarühma eelarves on väike puudujääk.

Omatulu ei tulnud kokku, kuna ruumide rentimise soove ei ole eriti palju. Samas saal ja võimla on rentnikega 100% hõivatud.

Palgafondist jäi väike ülejääk, kuna sel õ/a on töötajate hulgas olnud palju haigestumist.

Eelmisel aastal maksti ka preemiaid, kuna selleks olid olemas vahendid. Preemiad diferentseeiti vastavalt tööpanusele ja koormusele.

2025 aastal on plaanis teha üldalade remont, katuse remont, valgustite vahetus.

Saadi pikendusluba moodulmajadele 2 aastaks ning võimalus on taotleda suuremat moodulmaja.

Loodetakse saada linnaosa toetus hoone fassaadi puhatuseks/remondiks.

Parklate ette paigaldati tõkkepuud, mis aga koheselt ära lõhuti. Nüüd hakkab kooli parklates parkimist korraldama SNABB. Õpetajad saavad tööajal tasuta parkida, ümbruskaudsetele elanikele on tasuta parkimine öösiti.

1. **Sisehindamise korra arutelu**

Uus kord tuleb vastu võtta, kuna on koostatud uus arengukava. Sisehindamiskorras täpsustati üldiselt andmeallikaid, millest sisehindamiseks edaspidi andmeid kogutakse.

Hoolekogu otsus: ühehäälselt oldi uue sisehindamiskorra poolt

1. **Õppekava muudatus**

Õppekavasse toodi sisse projektõppe mõiste.

Samuti täpsustati, kuidas toimub gümnaasiumiklassides järgmisesse klassi üleviimine.

Kuna kool ei tohi kehtestada karmimat korda, kui Haridusministeerium, siis uues õppekavas tehakse muudatus, et senise nõude asemel, kus järgmisesse klassi üleviimisel peavad gümnaasiumi õpilasel olema kõik kursused sooritatud positiivsele hindele, on nüüd nõue, et negatiivseid hindeid ei tohi olla 3 või enama kursuse tulemustes. See tingimus on ka gümnaasiumi lõpetamiseks. Antud muudatus võib tekitada õpilastes võltsmugavuse ning seada õpilaste 12. klassi lõpetamise ohtu.

Samuti muudeti õppekava jõustumise tingimust, et uus kava ei hakka kehtima mitte uuel õppeaastal, vaid vastavalt direktori käskkirjale, et muuta protsess sujuvamaks.

Otsus: Hoolekogu oli ühehäälselt uue õppekava kehtestamise poolt

1. **Kooli vastuvõtukorra arutelu (vastuvõtukorra mustand manuses)**

Vastuvõtu korda täiendati seoses põhikooli lõpetajate uuele riigi poolt kehtestatud eksamikorrale. Vastuvõttu alustatakse nüüdsest hiljem, et saaks arvesse võtta ka eksamitulemusi.

Vastuvõtul vaadatakse põhikooli lõpuklassi I ja II trimestri koondhindeid, eksamitulemusi ning vestlusel viiakse läbi ka õpilaste üldteadmiste test.

Otsus: Hoolekogu oli ühehäälselt uue vastuvõtukorra kehtestamise poolt

1. **Jooksvad küsimused**

Kool soovib kevadel korraldada talgupäeva ning hoolekogule on direktoripoolne palve korraldada välise õppeklassi ehitus.

Hoolekogu palus infot õpilaste nägemuse kohta, et mis on nende ootused alale.

Esialgne ettepanek, teha õuesõppeala „euroalustest“, ei saanud toetust, kuna need ei ole ilmastikule vastupidavad. Pakuti varianti kasutada staadionil raiutavatest puudest tekkivaid puupakke.

Sihtasutus – Hoolekogu liikmete hulgas ei ole soovijaid asuda sihtasutuse juhtkonda. Praeguse juhtkonna lapsed on kooli juba ammu lõpetanud. Hoolekogu ettepanek oli pakkuda võimalust gümnasistidele ettevõtlusõppe raame näiteks.

M.Ivanov tutvustas mõtet teha plaane kooli käsitöö ja kokanduse klassi renoveerimiseks.

Praegune klass ei vasta ei suuruselt ega sisustuselt tehnoloogia ja käsitööõpetuse ainekava määrustele.

Direktor pöördub ka kooli haldusjuhi poole selle küsimusega ning haldusjuht tuleb ehk märtsi koosolekule ka.

Pöörduda küsimusega ka Haridusameti ja Mustamäe LOV poole.